open-index/open-wikipedia-markdown huggingface dataset:
BlackRock

duimnael|BlackRock Hoofkwartier in New York.
**BlackRock, Inc.** is 'n Amerikaanse multinasionale beleggingsmaatskappy gebaseer in New York. BlackRock, wat in 1988 gestig is, aanvanklik as 'n risikobestuur- en vaste-inkomste-institusionele batebestuurder, is die wêreld se grootste algemene batebestuurder, met US$10 triljoen se bates vanaf Januarie 2022 onder bestuur. BlackRock werk wêreldwyd met 70 kantore in 30 lande, en kliënte in 100 lande. Saam met Vanguard en State Street word BlackRock beskou as een van die Groot Drie Indeksfondsbestuurders wat Amerikaanse markte oorheers.

BlackRock het probeer om die maatskappy te posisioneer as 'n bedryfsleier in omgewings-, maatskaplike en korporatiewe bestuur (ESG). Die maatskappy het kritiek ondervind vir die verergering van klimaatsverandering, sy noue bande met die Federale Reserwestelsel tydens die Covid-19-pandemie, mededingende gedrag en sy ongekende beleggings in die Volksrepubliek China.

## Aktiwiteite
Teen jaareinde 2021 was die maatskappy die grootste batebestuurder ter wêreld met belêde bates van byna $9 miljard. Hiervan word die helfte in aandele belê en 'n derde in effekte en ander vaste-inkomstebeleggings. Die bank het 500 000 BlackRock-aandele aan PNC Foundation oorgedra.

## Geskiedenis
Die maatskappy is in 1988 deur Larry Fink en sewe kollegas gestig. Dit was aanvanklik deel van die Blackstone-groep. Dit het as 'n risikobestuurder begin en hoofsaaklik in effekte belê. In 1992 is die naam BlackRock bekendgestel. Aan die einde van daardie jaar het BlackRock US$17 miljard se bates onder bestuur gehad.

In 1995 het die maatskappy deel geword van die Amerikaanse bank PNC Financial Services. BlackRock het dus toegang tot PNC se verspreidingskanaal verkry, wat gelei het tot sterker groei in bates onder bestuur. In 1999 is die maatskappy op die aandelebeurs geloods . Dit het reeds teen jaareinde 1999 VS$165 miljard onder bestuur gehad.

Die verkryging van Merrill Lynch Investment Managers (MLIM) het in 2006 gevolg. MLIM het 'n sterk posisie op die gebied van aandelebeleggings en alternatiewe beleggings gehad en het BlackRock se produkaanbod aansienlik uitgebrei. Belêde bates het tot meer as VS$1 000 miljard gestyg.

Sy grootste verkryging het in 2009 plaasgevind toe hy Barclays Global Investors verkry het.  BGI was sterk in indeksbeleggings met beursverhandelde fondse en het onder die iShares-handelsmerk verhandel. Barclays het VS$13,5 miljard vir BGI ontvang, waarvan die helfte in 'n 19,9%-belang in BlackRock gekom het.

## Verwysings
Leviatan

[right|200px|thumb|*Die Vernietiging van die Leviatan*, deur [Gustave Doré (1865).]]

Die **Leviatan** of **leviatan** (Hebreeus: לִוְיָתָן, *Līvyāṯān*) is 'n seemonster wat in die teologie en mitologie voorkom. Daar word in verskeie Bybelboeke van die Ou Testament na hom verwys, soos Psalms, Job en Jesaja. Die Leviatan is dikwels 'n verpersoonliking van chaos en dreig om die veroordeeldes ná hulle dood te eet. Op die einde word hy vernietig. Christelike teoloë vereenselwig hom met die doodsonde afguns.

Die Leviatan in Job is 'n weerspieëling van die ouer, Kanaänitiese Lotan, 'n oermonster wat deur die god Baäl Hadad verslaan word. Parallelle met die rol van die Mesopotamiese Tiamat, wat deur Mardoek verslaan word, word al lank in vergelykende mitologie getrek, asook met drake en slange in ander wêreldverhale, soos Indra wat Vrtra of Thor wat Jörmungandr verslaan. Leviatan dien ook in die Hebreeuse Bybel as 'n metafoor vir 'n magtige vyand, veral Babilon (Jesaja 27:1). 

Sommige 19de-eeuse geleerdes het die Leviatan vertolk as 'n verwysing na groot waterdiere, soos die krokodil. Die woord is later vir 'n groot walvis gebruik, en later vir 'n seemonster in die algemeen.

## Verwysings
## Skakels
Axis mundi

[thumb|200px|[Yggdrasil was in die Noorse mitologie 'n groot, sentrale heilige boom waarom alles anders bestaan het.]]

***Axis mundi*** is in sterrekunde die Latynse term vir die aardas tussen die hemelpole. In 'n geosentriese koördinaatstelsel, soos dié van die Romeine en Grieke, is dit die rotasieas van die hemelse sfere.

Die term is deur die hele 18de eeu steeds in moderne sterrekundige werke gebruik, soos in Johann Samuel Traugott Gehler se *Physikalisches Wörterbuch* van 1791.

In 20ste-eeuse vergelykende mitologie is die term *axis mundi* – ook genoem die **kosmiese as**, **wêreldpilaar**, **wêreldboom** of **middel van die wêreld** – aansienlik uitgebrei om te verwys na enige mitologiese begrip wat die "verbinding tussen die hemel en die aarde of die hoër en laer ryk verteenwoordig". Mircea Eliade het die begrip in die 1950's begin gebruik. *Axis mundi* hou nou verband met die mitologiese begrip van die *omfalos* (naeltjie) van die wêreld of kosmos.

Voorwerpe wat deur vergelykende mitoloë as voorbeelde van die *axis mundi* genoem word, sluit in plante (veral 'n boom), 'n berg, 'n wolk rook of 'n vuur, of iets wat deur die mens gemaak is, soos 'n staf, toring, leër, trap of totempaal. Sy nabyheid aan die hemel kan goed impliseer wat hoofsaaklik godsdienstig (pagoda, tempelberg, minaret, kerk) of sekulêr is (obelisk, vuurtoring, wolkekrabber). Die beeld word in godsdienstige en sekulêre verband gebruik. Die simbool kan in kulture gevind word wat sjamaanse praktyke of animistiese geloofstelsels gebruik, in groot wêreldgodsdienste en in tegnologies gevorderde "stedelike sentrums". Volgens Mircea Eliade het "elke mikrokosmos, elke bewoonde gebied 'n sentrum; dus 'n plek wat die heel heiligste is".

## Verwysings
## Skakels
Kaplat

duimnael|Aansig van 'n dak wat gewone kaplatte bevat. Die latte is in rooi gemerk.
'n **Kaplat** (Eng.: *purlin*) in boukunde is die lat wat in die langsrigting van die dak op die dakkappe of -balke vasgemaak word. Normaalweg dien hulle as draers van dun geprofileerde dakplate van bv. staal of veselsement. Kaplatte word aan dakkappe of -balke vasgespyker, asook met draad verbind om te keer dat dakke afwaai.
Windveer

duimnael|'n Windveer, 1908 illustrasie
'n **Windveer** (Eng.: *bargeboard*) in boukunde is die vertikale plank of bord wat die oorstekende dakrand van 'n gewel afrond. Dit dien as beskerming vir die dakstruktuur daaragter, en soms ook as versiering. Dekoratiewe windvere, geskulp of gekartel, was gebruiklik in middeleeuse Europa.

## Kyk ook
* Fassie
Fassie

duimnael|220px|'n Rolgevormde metaalfassie
'n **Fassie** in boukunde is die vertikale plank of bord wat die oorstekende horisontale dakrand van 'n dak bedek. Dit dien as beskerming vir die ente van dakkappe en kan gebruik word om die geut te dra. Fassieborde kan van hout, veselsement, metaalplaat of PVC wees.

## Kyk ook
* Windveer
Muurplaat

duimnael|regs|'n Muurplaat

‘n **Muurplaat** in bouwerk is ‘n onderdeel van dakkonstruksie. Dit word plat gelê op die bokant van gemesselde mure en dien as plat vlak vir dakkappe of -balke. Die muurplaat word aan die muur veranker met draad binte wat in die muur vasgemessel is. Die dakkappe word op hul beurt aan die muurplaat vasgebind. Draadankers is noodsaaklik om te keer dat dakke in storms afgewaai word.
Rasionele ontwerp (Boukunde)

**Rasionele ontwerp** in boukunde vind plaas wanneer die empiriese reëls soos vervat in Nasionale Bouregulasies ontoereikend of ontoepaslik is. Rasionele ontwerp moet deur ‘n bevoegde persoon uitgevoer word. Dit behels gewoonlik prestasiebaseerde ontwerp van struktuur, dienste, brandveiligheid, termiese gedrag, ventilasie en akoestiek. Al die aspekte word gedek deur aparte SANS-standaarde. In die geval van byvoorbeeld termiese gedrag word weerdata, interne warmtelas soos ligte en mense, oriëntasie en soninvalshoeke, vensters en die isolasiewaarde en warmtekapasiteit van die mure, dak en vloere van die gebou in ag geneem. Rekenaarprogramme word hiervoor gebruik met die digitale tekeninge as model.

## Verwysings
SANS standaarde

In bouwerk word **Suid-Afrikaanse Nasionale Standaarde** gebruik wat sorg dat geboue behoorlik en veilig opgerig word. Nasionale Bouregulasies (SANS 10400) is verpligtend. Hulle dek die struktuur, dienste soos water, riool en elektrisiteit, termiese gedrag, energiegebruik ens. SANS standaarde word ook voorgeskryf vir honderde materiale, produkte en praktyk.

## Verwysings
Rudolf Buchbinder

duimnael|Rudolf Buchbinder (2010)
**Rudolf Buchbinder** (gebore 1 Desember 1946, Litoměřice, Tsjeggo-Slowakye) is 'n Oostenrykse pianis.

## Biografie 
Buchbinder het onder Bruno Seidlhofer aan die Weense Musiekakademie gestudeer. In 1965 het hy 'n toer deur Noord- en Suid-Amerika onderneem. In 1966 het hy 'n spesiale prys gewen tydens die Van Cliburn Internasionale Klavierkompetisie. Daarna het hy saam met die Weense Filharmoniese Orkes getoer en as solis regoor die wêreld verskyn.

Hy het ook klavier aan die Basel Akademie vir Musiek gegee.

Vir die Teldec-plaatetiket het hy die volledige klaviermusiek van Joseph Haydn opgeneem, Mozart se hoofwerke vir klavier, Beethoven se volledige klaviersonates en variasies, en Brahms se twee klavierconcertos saam met Harnoncourt en die Koninklike Concertgebouw orkes van Amsterdam. Hy het saam met János Starker onvergeetlike uitvoerings van Beethoven en Brahms se werke vir tjello en klavier opgeneem. Hy het twee keer die Beethoven-klavierconcertos vanaf die klavier gedirigeer en opgeneem, eers met die Weense Simfonieorkes vir die Preiser-plaatetiket in 2007, en hierna met die Weense Filharmoniese Orkes vir die Sony-plaatetiket in 2011; hierdie siklus is regstreeks in konsert opgeneem en op beide CD en DVD vrygestel.

He is een van slegs enkele pianiste wat die volledige Deel II van *Vaterländischer Künstlerverein* opgeneem het. Die werk bestaan uit 50 variasies deur 50 verskillende komponiste op 'n wals deur Anton Diabelli. Hy het ook Beethoven se *Diabelli Variasies* opgeneem, wat Deel I uitmaak van die eersgenoemde werk. Hy is 'n meesterlike vertolker van Mozart se klavierconcertos en klaviersonates. Mozart se musiek maak die hoofdeel uit van sy repertorium.

Buchbinder is sedert 2007 die artistieke direkteur van die Grafenegg Fees.

## Pryse en toekennings  
* 1961: Eersteprys tydens die Internasionale Kompetisie in München in die afdeling "Klaviertrio"
* 1962: Lipatti Medalje
* 1966: Spesiale prys tydens die Van Cliburn Internasionale Klavierkompetisie
* 1970: Mozartinterpretationspreis van die Oostenrykse Minister vir Opvoeding en die Kunste
* 1977: Grand Prix du Disque vir die volledige klavierwerke van Joseph Haydn
* 1996: Groot Verdienstelikheid van die Provinsie van Salzburg
* 1996: Groot Goue dekorasie van Karintië
* 1996: Anton-Bruckner-Ring van die Weense Simfonieorkes
* 1996: Goue medalje vir Dienste aan Wene
* 2017: Wene Mozart-prys

## Verwysings 
## Bronne 
* 

## Eksterne skakels 
* Biography from IMG Artists
* Hear Rudolf Buchbinder in concert  from WGBH Radio Boston
* Piano Genealogy on Pianists Corner
* Piano Playlist on Pianists Corner
* Buchbinder speel Beethoven se Sonates No's 6, 24, 16 en 29
Eerste Fabrieke

**Eerste Fabrieke** is ‘n woonbuurt en nywerheidsgebied in Pretoria.

## Ligging
Die gebied lê 1293m bo seevlak, by 25° 43′ suid, 28° 21′ oos, ‘n 17km oos van Pretoria, oos van Waltloo en wes van Eersterus en Mamelodi.

## Geskiedenis
In 1881 en weer in 1885 het die regering van die ZAR alleenregte verleen aan die nyweraar Alois Hugo Nellmapius (*Boedapest, 6 Mei 1847 - †Irene by Pretoria, 28 Julie 1893) om fabrieke op te rig vir die verwerking van plaaslike produkte. Dit was die begin van die nywerheidsontwikkeling van die land en die eerste stap op pad na ekonomiese onafhanklikheid. Nellmapius het verskeie ander toegewings van die regering verkry, maar hy was nie kapitaalkragtig genoeg om die toegekende handelsregte uit te voer nie. Die firma Lewis & Marks (Isaac Lewis en Samuel Marks) het dit by hom oorgeneem en die bekende Eerste Fabrieken op die plaas Hatherley gevestig.

## Produkte
Brandewyn en whiskey is gedistilleer, buskruit, konfyt, vaatjies, vleisekstrak en glas is vervaardig en groente is ingemaak. Slegs die brandewynproduksie was winsgewend. Die sterk drank het skertsend as “mapius” bekend gestaan.

## Antimoon
In vroeë dae is hier silwerhoudende tetraëdriet, piriet en chalkopiriet gemyn. Essaiwaardes toon dat die erts 1% antimoon bevat.

## Sien ook 
* Eerste Fabrieke-stasie

## Verwysings 
## Bronne 
* Ferreira, O.J.O.: Eerste fabrieken – die beginpunt van nywerheidsontwikkeling in die ZAR. Repository.nwu.ac.za/handle/10394/5418
* Standard Encyclopaedia of Southern Africa, deel 4. Kaapstad: Nasou, 1971.
Terreinplan

[duimnael|regs|Terreinplan van [Kerkplein, Pretoria]]
[duimnael|regs|Terreinplan uit die stad Oemma, huidige [Irak, wat na raming uit die jaar 2120&nbsp;v.C. dateer]]
'n **Terreinplan** toon die terreingrense, terreinkenmerke soos kontoere en bome, die voetspoor van geboue (nie die dak nie), terreinmure, plaveisel, paaie, heinings en hekke, op ’n skaal van 1:200 of 1:500. Die terreinplan is 'n noodsaaklike onderdeel van boutekeninge, argeologiese optekening, ingenieurswerke ens.

## Kyk ook
* Liggingsplan
* Skematiese voorstelling
* Uitlegtekening
Liggingsplan

duimnael|regs|300px|Liggingsplan van 'n ontspanningsarea
[duimnael|regs|300px|Liggingsplan van die [Kennedy-ruimtesentrum]]
'n **Liggingsplan** (ook bekend as 'n **liggingskaart**) toon die ligging van 'n terrein met geboue in buitelyn ten opsigte van ’n dorpsplan of ander groter omgewing, gewoonlik op ’n skaal van 1:1&nbsp;000 of kleiner. Liggingsplanne is noodsaaklik vir bou- en konstruksiewerk.

## Kyk ook
* Skematiese voorstelling
* Terreinplan
* Uitlegtekening
Uitlegtekening

**Uitlegtekeninge** in bou- en konstruksiewerk toon die algemene konstruksie en uitleg van alle ruimtes, onderdele en terreinwerk. Uitlegtekeninge bestaan gewoonlik uit planne, aansigte en snitte, en word volledig van afmetings voorsien. Die skaal van uitlegtekeninge is 1:50 of 1:100.

## Kyk ook
* Liggingsplan
* Skematiese voorstelling
* Terreinplan
Humewood

**Humewood** is 'n voorstad van Gqeberha, in Nelson Mandelabaai Metropolitaanse Munisipaliteit aan die kus van die Oos-Kaap, Suid-Afrika.

Die voorstad is ongeveer 3 km suidoos van die stadsaal, noordoos van Fairhaven en Forest Hill. Dit is in 1860 aangelê op 'n deel van 'n plaas wat aan die Voortrekkerleier Piet Retief behoort het, en genoem na 'n pionier genaamd Hume, wat dryfsand herwin het deur die aanplant van portjacksonbome.
 
## Verwysings 
## Sien ook 
* Lys van dorpe in Suid-Afrika
Mardoek

**Mardoek** of **Marduk** (, dAMAR.UTU; Sumeries: *amar utu.k*, "kalf van die son"; Hebreeus: מְרֹדַךְ, *Merōḏaḵ*) was 'n god van antieke Mesopotamië en beskermingsgod van die stad Babilon. Toe Babilon die politieke sentrum van die Eufraatvallei word in die tyd vn Hammurabi (18de eeu&nbsp;v.C.) het Mardoek geleidelik opgang gemaak as die hoof van die Babiloniese panteon, 'n posisie wat hy ten volle beklee het teen die tweede helfte van die tweede millennium&nbsp;v.C. In Babilon is hy in die tempel Esagila aanbid. Mardoek se simboliese dier en dienskneg is die draak Mušḫuššu, wat hy vroeër verslaan het. 

"Mardoek" is die Babiloniese vorm van die naam. Die naam is *Maroetoek* uitgespreek. Die etimologie van die naam is moontlik afgelei van *amar-Oetoe* ("onsterflike seun van Oetoe" of "bulkalf van die songod Oetoe").

Teen die bewind van Hammurabi het Mardoek astrologies verbind geraak met die planeet Jupiter.

## Verwysings
## Skakels
Lasarus van Betanië

thumb|240px|Christus wek Lasarus op uit die dood.

**Lasarus van Betanië** (Latynse vorm van *Lazar*, wat weer afgelei is van die Hebreeuse naam *Eleazar*, "God het gehelp") is die onderwerp van 'n prominente wonderwerk deur Jesus in die Evangelie volgens Johannes waarin Jesus hom uit die dood opwek nadat hy vier dae dood was. Hy word as 'n heilige vereer in die Rooms-Katolieke en die Oosters-Ortodokse Kerk, wat verskillende weergawes van sy latere lewe het.

In die konteks van die sewe tekens in Johannes is die **opwekking van Lasarus** by Betanië – vandag die dorp al-Eizariya aan die Wesoewer in Palestina wat vertaal word as "die plek van Lasarus" – die hoogtepunt: Dit is 'n voorbeeld van Jesus se mag "oor die laaste en onstuitbaarste vyand van die mens, die dood. Om dié rede kry dit 'n prominente plek in die evangelie."

Die naam "Lasarus" word dikwels in die wetenskap en gewilde kultuur gebruik met verwysing na die skynbare opwekking uit die dood; die wetenskaplike term "Lasarustakson" verwys byvoorbeeld na organismes wat in die fossielrekord herverskyn ná 'n tydperk van oënskynlike uitsterwing.

'n Aparte karakter met dieselfde naam kom voor in die gelykenis van Lasarus en die ryk man in Lukas.

## Verwysings
## Skakels
Lewe van Adam en Eva

thumb|240px|Die uitdrywing van Adam en Eva deur 'n engel.

Die ***Lewe van Adam en Eva***, ook bekend as die ***Openbaring van Moses*** (Grieks: Ἀποκάλυψις Μωϋσέως, *Apokalypsis Mōuseōs*; Hebreeus: ספר אדם וחוה) is 'n Joodse apokriewe boek. Dit vertel van die lewe van Adam en Eva van ná hulle uitdrywing uit die tuin van Eden tot met hulle dood. Dit verskaf meer besonderhede oor die Sondeval, insluitende Eva se weergawe van die storie. Satan verduidelik hy het gerebelleer nadat God hom opdrag gegee het om voor Adam neer te buig. Nadat Adam gesterf het, word aan hom en al sy nakomelinge opstanding belowe.

Die antieke weergawes van die werk is: die *Openbaring van Moses*, die *Latynse Lewe van Adam en Eva*, die *Slawiese Lewe van Adam en Eva*, die *Armeense Boetvaardigheid van Adam*, die *Georgiese Boek van Adam*, en een of twee Koptiese weergawes in fragmente. Dié geskrifte word gewoonlik **Primêre Adamgeskrifte** genoem om hulle te onderskei van daaropvolgende verwante geskrifte, soos die *Grot van Skatte*, die *Testament van Adam* en die *Openbaring van Adam*.

Die geskrifte wissel baie wat lengte en bewoording betref, maar lyk of hulle van 'n enkele bron afgelei is wat nie bewaar gebly het nie. Elke weergawe bevat unieke materiaal, sowel as variasies en weglatings.

Hoewel die tekste wat bewaar gebly het, van die 3de tot die 5de eeu saamgestel is, word die letterkundige eenhede in die werk as ouer en hoofsaaklik van Joodse oorsprong beskou. Geleerdes stem oor die algemeen saam dat die oorspronklike werk in die 1ste eeu in 'n Semitiese taal geskryf is.

## Verwysings
## Skakels
Hemelvaart van Moses

Die ***Hemelvaart van Moses***, ook bekend as die ***Testament van Moses*** (Hebreeus: עליית משה), is 'n 1ste-eeuse Joodse apokriewe boek. Dit beweer dit bevat geheime profesieë wat Moses aan Josua vertel het voordat hy die leierskap van die Israeliete aan hom oorhandig het. Dit word as 'n testament beskryf. 

Die teks is vermoedelik oorspronklik in Hebreeus of 'n ander Semitiese taal geskryf en daarna in Koine vertaal. Die enigste manuskrip wat bewaar gebly het, is 'n 6de-eeuse Latynse vertaling van die Griekse teks. Die manuskrip was onvolledig, en die res van die teks is verlore. Uit verwysings in antieke werke lyk dit of die vermiste teks handel oor 'n dispuut oor die liggaam van Moses tussen die aartsengel Migael en die duiwel.

## Verwysings
## Skakels
Psalms van Salomo

Een van die apokriewe boeke, die **Psalms van Salomo**, is 'n groep van 18 psalms (godsdienstige liedere of gedigte) wat in die 1ste of 2de eeu&nbsp;v.C. geskryf is en nie deel van die huidige Bybelse kanon uitmaak nie (hulle is egter deel van die Siriese Peshitta en Griekse Septuagint).

Sewentien van die 18 psalms is soortgelyk aan Psalm 72, wat tradisioneel aan Salomo toegeskryf word en dit is waarskynlik hoekom hulle die "Psalms van Salomo" genoem word. 'n Alternatiewe teorie is dat die psalms so hoog aangeskryf is dat Salomo se naam daaraan verbind is om te keer dat hulle vergete raak of geïgnoreer word.

## Manuskripte
Daar word in vroeë Christelike geskrifte na die Psalms van Salomo verwys, maar hulle het verlore gegaan todat 'n Griekse manuskrip in die 17de eeu herontdek is. Daar is tans 11 bekende 11de- tot 16de-eeuse manuskripte van 'n Griekse vertaling van 'n verlore Hebreeuse of Aramese oorspronklike, wat moontlik van die 1ste of 2de eeu&nbsp;v.C. dateer. Hoewel hulle nou 'n versameling is, was hulle aanvanklik apart.

## Verwysings
## Skakels
Konstruksiebedryf

**Konstruksie** behels die oprig van privaat geboue soos huise, kommersiële en industriële geboue, sowel as openbare strukture soos riool- en water­werke, paaie en brûe, publieke behui­sing, hospita­le en skole. Huise kan deur bouers ont­werp word, terwyl groter kommer­siële en industriële projekte, met gekompli­seerde dienste, deur argi­tekte en ander konsultante soos ingenieurs ontwerp word.

Konstruksiewerk word ten volle deur argi­tekte en ingenieurs gedokumenteer, en deur boureke­naars gemeet en kosteberaam. Die te­keninge en boulys vorm die tenderdokumente waarop kon­trakteurs ’n tenderprys voorberei. Tenders word op ’n vaste datum oopgemaak. Ná assessering word ’n tender aanvaar, ge­woonlik die laagste, waardeur ’n kontrak gevorm word. Tenderwerk kan oop of selektief wees. Dié proses is tydro­wend en kan versnel word deur slegs besluite te neem vir onmid­dellike werk op terrein, bekend as “fast track”. Dit verg samewerking tussen bou­heer, argitek en kontrakteur, en sorgvuldige programmering en beheer.

Die Suid-Afrikaanse konstruksiebedryf se aandeel aan nasionale inkomste fluktueer tussen 2,5% in tye van lae groeikoers tot 5% en hoër in tye van hoë groeikoers. Van die totale uitgawe aan konstruksie word ongeveer 30% aan geboue bestee, en 10% aan residen­siële geboue. Die regering, deur die Departe­ment van Openbare Werke, is verantwoordelik vir ongeveer 14% van die totale uitgawe op konstruksie. Konstruksie is arbeidintensief en dus ’n belangrike werkskepper.

Die konstruksiebedryf word geaffekteer deur: politieke stabiliteit, beide intern en op die vaste­land van Afrika; deur die onder- of ooraanbod van kleinhandel-, kommersiële of residensiële ruimte; deur die vermoë van die regering om sy begroting te spandeer; en deur internasionale beleggings­vertroue.
4 Makkabeërs

[thumb|200px|Fragment van 'n [Koptiese weergawe van 4 Makkabeërs]]

**4 Makkabeërs** (Grieks: Μακκαβαίων Δʹ, *Makkabaíōn&nbsp;4*), ook genoem die **Vierde Boek van Makkabeërs** en moontlik oorspronklik bekend as **Oor die Oppermag van Rede** (περί αύτοκράτορος λογισμού, *Perí áftokrátoros logismoú*), is 'n boek wat waarskynlik in die 1ste of 2de eeu in Koine geskryf is. Dit is 'n sedepreek of filosofiese bespreking wat die oppermag van vroom rede bo passie prys. Dit is 'n werk wat Hellenistiese Judaïsme kombineer met invloede van Griekse filosofie, veral die skool van stoïsisme.

Die werk is grootliks 'n uitbreiding van die stories van martelaarskap in die boek 2&nbsp;Makkabeërs: dié van die vrou met sewe seuns en die skriba Eleazar, wat doodgemartel word deur die Seleukidiese koning Antiochus IV Epiphanes in 'n poging om hulle te dwing om af te sien van hulle aanhang van Judaïsme. Wat 2&nbsp;Makkabeërs in 'n anderhalf hoofstuk behandel, brei 4&nbsp;Makkabeërs uit tot 'n volle 14 hoofstukke van dialoog en filosofiese bespreking. 4&nbsp;Makkabeërs hervertel die storie as een van rede en logika: Die martelaars sal in die hiernamaals beloon word; dit is dus rasioneel om die Joodse wette te bly gehoorsaam, selfs al word 'n mens gemartel en vermoor.

## Verwysings
## Skakels
Lazarus Chakwera

**Lazarus McCarthy Chakwera** (gebore 5 April 1955) is 'n Malawiese teoloog en politikus wat van Junie 2020 tot Oktober 2025 as president van Malawi gedien het. Benewens die Presidensie het hy ook as Minister van Verdediging volgens Malawiese grondwet gedien. Hy is sedert 2013 leier van die Malawiese Kongressparty, en was voorheen opposisieleier in die Nasionale Vergadering na hoogs omstrede verkiesings wat op 21 Mei 2019 gehou is en wat deur die konstitusionele hof omvergewerp is. Hy is op 17 Augustus as voorsitter van die SAOG aangestel by die SAOG se 41ste jaarlikse beraad wat op 9 Augustus tot 19 Augustus in Lilongwe, Malawi, gehou is. Hy was President van die Malawi Assemblies of God van 1989 tot 14 Mei 2013. Lazarus Chakwera het vir 'n tweede termyn as president gestaan in die Malawiese algemene verkiesing op 21 September 2025, maar het teen sy voorganger, Peter Mutharika, verloor, wat meer as 60% van die stemme gewen het.

## Verwysings
3 Makkabeërs

thumb|260px|Ptolemeus IV Philopator probeer die Jode deur olifante teregstel; die Jode bid en word deur twee engele gered (Nederlandse graveerwerk, omstreeks 1700).

**3 Makkabeërs** (Grieks: Μακκαβαίων Γ´, *Makkabaíōn 3*) ook genoem die **Derde Boek van Makkabeërs**, is 'n boek wat in Koine geskryf is, waarskynlik in die 1ste eeu&nbsp;v.C. in die Romeinse Egipte. Ondanks die titel, het die boek niks te doen met die Makkabese Opstand teen die Seleukidiese Ryk wat in 1&nbsp;Makkabeërs en 2&nbsp;Makkabeërs beskryf word nie. 

Dit vertel die verhaal van die vervolging van die Jode onder farao Ptolemeus IV Philopator (222-205&nbsp;v.C.) in die Ptolemeïese Ryk, 'n paar dekades voor die Makkabese Opstand in Judea. Die storie se bedoeling is om die oorsprong van die Poerimagtige fees te verduidelik wat in Egipte gevier word. 

3&nbsp;Makkabeërs stem effens ooreen met die boek Ester, wat ook beskryf hoe 'n koning aangeraai word om die Joodse diaspora in sy gebied uit te wis, maar deur God gekeer word.

In 3&nbsp;Makkabeërs probeer koning Ptolemeus&nbsp;IV Philopator die Tweede Tempel in Jerusalem binnegaan, maar word deur goddelike mag gekeer. Hy begin die Jode haat en gee die Jode van Egipte opdrag om in die hippodroom byeen te kom om deur olifante tereggestel te word. Die Jode wat hulle geloof versaak, sou gespaar bly. God beskerm egter die Jode en Ptolemeus se olifante vertrap sy eie manne. Die koning verander van plan en laat die Jode gaan. 

Die Jode vra daarna toestemming om terug te keer huis toe en al die Jode dood te maak wat hulle geloof versaak het in 'n poging om gespaar te bly. Die boek bevat 'n brief, blykbaar deur Ptolemeus, wat sy toestemming gee. Eindelik keer die Jode terug huis toe.

## Verwysings
## Skakels
Odes van Salomo

Die **Odes van Salomo** is 'n versameling van 42 odes (liriese gedigte) wat aan Salomo toegeskryf word. Die datum van die odes is óf die 1ste óf die 2de eeu, hoewel sommige 'n latere datum voorstel. 

Sommige geleerdes meen selfs die skrywer kan die apostel Johannes wees. 'n Paar geleerdes het 'n gnostiese oorsprong voorgestel, maar dié teorie word nie algemeen ondersteun nie. of Hebreeus geskryf, is daar nou konsensus dat die oorspronklike taal Siries/Armeens is. Hulle is waarskynlik in die streek Sirië geskryf, moontlik tussen die 1ste eeu, met baie wat glo dit dateer van die 2de eeu. Sommige beweer Ode&nbsp;4 bespreek die sluiting van die tempel by Leontopolis in Egipte, wat sal beteken dit is omstreek 73&nbsp;n.C. geskryf. 

Een van die argumente vir 'n vroeër datum is die ontdekking van verwysings na en selfs aanhalings uit die odes in die skryfwerk van Ignatius van Antiogië. Daar is moontlik ook verwysings deur Justinius die Martelaar en Irenaeus, wat ook 'n vroeëre datum ondersteun. Die odes stem in 'n groot mate ooreen met die Evangelie volgens Johannes, wat impliseer die skrywers het in dieselfde gemeenskap gewoon.

### Liturgiese gebruik
Die Odes van Salomo is dalk saamgestel vir liturgiese gebruik. In die Siriese manuskripte eindig al die odes met 'n "halleluja", en een van die manuskripte merk die woord in die middel van 'n ode met die Siriese letter *hê* (ܗ). Die taalgebruik dui ook daarop dat 'n gemeente soms aangespreek word. Bernard, Aune, Pierce en ander wat kommentaar op die odes gelewer het, het duidelike tekens van die doop daarin gevind – water is altyd teenwoordig (vloede, die drink van die lewende waters, verdrinking en fonteine) asook die taal van bekering in inlywing. Charlesworth kritiseer dié siening.

## Verwysings
## Skakels
Leo Boccardi

duimnael
**Leo Boccardi** (gebore 15 April 1953) is 'n prelaat van die Rooms-Katolieke Kerk wat in die diplomatieke diens van die Heilige Stoel gewerk het. Hy is sedert 2007 ’n aartsbiskop en apostoliese nuntius.

## Biografie 
Boccardi is in San Martino in Pensilis, Italië, gebore. Hy is op 24 Junie 1979 deur Pous Johannes Paulus II tot die priesterskap georden. Hy het op 13 Junie 1987 die diplomatieke diens van die Heilige Stoel betree en daarna in verskeie lande gewerk voordat hy na die kantore van die Staatsekretariaat in Rome teruggekeer het.

Op 24 Maart 2001 het Pous Johannes Paulus II hom aangewys om die Heilige Stoel voor verskeie internasionale organisasies te verteenwoordig. Op 30 Januarie is hy ook as Nuncio na Eritrea aangewys. Hy het sy biskoplike wyding op 18 Maart 2007 van kardinaal Tarcisio Bertone ontvang.

Op 11 Julie 2013 is Boccardi aangestel as Nuntius in Iran.

Na die dood van Qassem Soleimani het aartsbiskop Boccardi gesê dat die arms van onderhandeling en geregtigheid gebruik moet word. Spanning moet verlaag word. Alle partye moet "glo in dialoog, met die wete uit wat die geskiedenis nog altyd geleer het, dat oorlog en wapens" nie die probleme wat die wêreld teister, oplos nie. "Ons moet glo in onderhandeling," het hy herhaal.

Op 11 Maart 2021 het Pous Franciskus hom as Apostoliese Nuntius in Japan aangestel.

## Verwysings
Russiese duikboot Losharik

***Losharik*** (**Projek 210**, **Projek 10831** of **AC-31**, is 'n Russiese diepduik-kernaangedrewe duikboot. Op 1 Julie 2019 het 'n brand op die vaartuig uitgebreek terwyl dit onderwatermetings van die seebodem in Russiese gebiedswaters gedoen het.

АС staan vir  (Atomnaya Stanziya), 'n Russiese vlootterm vir *kerndiepwaterstasie*.

## Geskiedenis 
Die duikboot is in 1988 neergelê, maar dit is eers in Augustus 2003 te water gelaat weens finansiële probleme, asook die ineenstorting van die Sowjetunie. Dit is aangewys vir navorsing, redding en spesiale militêre operasies en word bedryf deur die , (  (GUGI)), rapporteer aan die Russiese ministerie van verdediging.  
regs|duimnael| 7 Titaansfere verstewig die duikboot se romp
Die drukromp van die duikboot word vermoedelik gevorm uit tot sewe onderling verbonde titanium sferiese elemente; dit beperk ruimte vir woonkwartiere en toerusting, maar verleen groter strukturele sterkte. Die vaartuig word deur 'n kernreaktor aangedryf, maar die presiese operasionele diepte daarvan is nie openbare inligting nie. Dit is bekend dat dit op 'n diepte van ongeveer 2 000 tot 2 500 meter gewerk het in die Arktiese Oseaan in 2012  en is in staat om deur 'n aangepaste Delta III-klas duikboot gedra te word. 

Die vaartuig word beskryf as 'n "spioenasieduikboot" wat moontlik gebruik kan word om by onderwater-telekommunikasiekabels aan te sluit of dit te sny. Rusland het min inligting amptelik daaroor vrygestel en daar is min foto's daarvan; die duidelikste is glo per ongeluk geneem tydens 'n *Top Gear Rusland* -fotosessie in Archangelsk.

Die bynaam *Losharik* kom van die vaartuig se multi-sferiese romp en is geneem van 'n karakter in die Sowjet-animasiefilm *Losharik*, 'n speelgoedperd wat uit klein sfere bestaan. Die woord *losharik* is 'n samevatting van "loshad" ('perd') en 'klein bol'). Die NAVO-verslagdoeningsnaam vir hierdie duikboot is NORSUB-5.

Die vaartuig is in 'n inligtingsessie van die Noordelike bevel van die Verenigde State na verwys as 'n "donker teiken" wie se aktiwiteite deurlopend dopgehou moet word.

## Verwysings
Perdeblom

**Perdeblom** kan na enige van die volgende artikels verwys:

## Plante 
* *Hesperantha vaginata*
* *Taraxacum officinale*
Heidar Alijef Internasionale Lughawe

Die **Heidar Alijef Internasionale Lughawe** (Azerbeidjans: *Heydər Əliyev adına Beynəlxalq Hava Limanı*; IATA: **GYD**, ICAO: **UBBB**) is 'n internasionale lughawe 20&nbsp;km noordoos van Bakoe, Azerbeidjan, die belangrikste lughawe vir binnelandse en buitelandse vlugte in Azerbeidjan en die besigste lughawe in die Kaukasus. Die lughawe is in 1933 as die "Bina-lughawe" tydens die Sowjet-era geopen. In 2004 is dit herdoop na die voormalige president van Azerbeidjan, Heidar Alijef.

## Verwysings 
## Eksterne skakels 
* Amptelike webwerf van die Heidar Alijef Internasionale Lughawe
Donkervoort

duimnael|links|Donkervoort S7
duimnael|links|Donkervoort S8
duimnael|links|Donkervoort D8 GTO

**Donkervoort** is 'n Nederlandse sportmotorvervaardiger wat ultra-liggewig voertuie met die hand vervaardig.

Die maatskappy is in 1978 deur Joop Donkervoort gestig.

Donkervoort het 'n verskeidenheid voertuie vervaardig wat begin met die S7 tussen 1978 tot 1984, wat later vervang is met die S8 wat tussen 1980 en 1994 vervaardig is. Die D10 is in 1988 vir Donkervoort se 10de bestaansjaar vervaardig en die D8 tussen 1993 en 2022. Die D8 was die maatskappy se topverkopermodel en Donkervoort het dit in verskillende weergawes vervaardig. Die maatskappy se huidige model is die F22 wat die D8-reeks vervang het.

Die Donkervoort D8-voertuigtipe is herontwerp deur die stigter Joop Donkervoort.

Danksy die uiters ligte massa van die Donkervoort-voertuie is versnelling tot 100 km/h in 2,8 sekondes (vir die Donkervoort D8 GTO) asook uiterste draaisnelhede en stilhou moontlik.

Donkervoort gebruik materiale soos koolstofveselversterkte plastiek (CFRP) en ander moderne saamgestelde materiale vir sy motors.

## Verwysings
Imbongi

duimnael|Illustrasie van die  lofsanger van Dingane kaSenzangakhona deur Allen Francis Gardiner in 1839.
Die **imbongi** is  die pryssanger en lofdigter in die tradisionele kulturele lewe van die Xhosa.

Hy is die oppperhoof se voordragkunstenaar en sy lofgedigte vorm ‘n integrale deel van die seremonies en rituele plegtighede soos bv. reënseremonies, huweliksfeeste,  inwydingsplegtighede en voor gevegte.

So ‘n pryssanger is ‘n digter wat tradisioneel sy gedigte spontaan voordra. Vroeër dae was hy dikwels in ‘n ekstatiese toestand wat soms deur die gebruik van dagga aangehelp is. Daarom kan hy gewoonlik na die tyd nie onthou wat hy gesê het nie. Hy het in elk geval nie namens homself gepraat nie, maar as medium vir die voorvaders.  ‘n Imbongi sweep sy mense op in gedigte, sang en met baie begeesterde danse. Dit doen hy deur die grootheid van die voorvaders te besing en die huidige stamhoof te bejubel. Deur  die oorvertel van die heroïese dade van die voorvaders en die uitlê van hul stambome   probeer hy om hul goeie gesindheid te wen. Die inhoud van sy tekste  is soms kripties. Dikwels help sy voordragte om spanning  in die gemeenskap te verlig en probleme  en ontevredenheid openlik bespreekbaar te maak.

Teenswoordig tree ‘n imbongi soms buite stamverband op om luister te verleen aan geleenthede buite sy eie kulturele kring. Ook dan dra hy sy besondere  kostuum met o.a. ‘n leeuvel en ‘n knopkierie.

Die verskynsel soortgelyk aan ‘n imbongi kom in verskeie kulture voor.  Teenswoordig ken ons in die Westerse kultuur kabaretvertonings en in die Middeleeue  was die hofnar nagenoeg sy gelyke. 

## Lees ook
*Samuel Mqhayi
*Samuel Edward Mqhayiprys

## Bibliografie
*Bruwer, J.P. van S.: Die Bantoe van Suid-Afrika. Johannesburg: Afrikaanse Pers-Boekhandel, 1963
*Studieprojekte, deel 4: Mens- en sosiale wetenskappe. Stellenbosch: Albertyn-Uitgewery, 1998.
Bushra Razack

duimnael|Bushra Razack
**Bushra Razack** is 'n Suid-Afrikaanse gemeenskapsontwikkelingspesialis, veranderingsagent en humanitêr wat spesialiseer in betrokkenheid by belanghebbendes. Sy is gebore in Kaapstad, Wes-Kaapprovinsie van Suid-Afrika en was op hoërskool in Ladysmith, KwaZulu-Natal, waar sy in 2003 gematrikuleer het.

Sy het saam met 70 ander kinders in ’n weeshuis grootgeword en het van kleins af geleer hoe belangrik dit is om terug te gee. Op die ouderdom van 12 het sy Suid-Afrika verteenwoordig by die eerste Wêreldjeugkongres ook bekend as die Millennium Young People's Congress in Honolulu, Hawaii. Sy is 'n mede-outeur van die boek, 'Rescue Mission', 'n jeugbeoordeling van die VN se Millennium Ontwikkelingsdoelwitte wat by die Wêreldberaad vir Volhoubare Ontwikkeling in Johannesburg, Suid-Afrika, bekendgestel is. Haar werk met Peace Child, 'n liefdadigheidsorganisasie wat werk om jongmense te bemagtig deur jeuggeleide ontwikkeling en armoede te verminder, het haar in haar skooldae na lande soos Marokko, Egipte, Serwië, Indië, Kanada en Skotland geneem. Na haar studies het sy 3 jaar spandeer om uitreikstrategieë vir oogsorghospitale in Kenia en Kameroen te ontwikkel.

duimnael|Lugfoto van Philippi Village
Haar ervaring in die ontwikkelingsektor sluit in werk met Standard Chartered Bank en hul wêreldwye inisiatief Seeing is Believing, CBM, UNOCHA (United Nations Office for the Coordination of Humanitarian Affairs), en Right to Sight International ('n vennootskap tussen die Wêreldgesondheidsorganisasie en die Internasionale Agentskap vir die Voorkoming van Blindheid).

Razack put inspirasie uit die gemeenskappe waarmee sy werk soos Mitchells Plain, Kaapse Vlakte en Philippi in die Wes-Kaapprovinsie van Suid-Afrika. Sy is tans die HUB van Philippi Village in Philippi, 'n gemeenskapsentrum wat werksgeleenthede skep en plaaslike gemeenskapslede opgradeer, terwyl sy terselfdertyd 'n lewendige en veilige plek bied vir sosiale betrokkenheid deur entrepreneurskap, kuns, kultuur en opvoedkundige programmeerders.

## Toekennings en prestasies 
* In 2017 is sy deur die Mail & Guardian as een van die Top-200 Jong Suid-Afrikaners gekies.
* In 2018 was sy die wenner van die Kragvrou van die Jaar-toekenning in die Innovasie-kategorie.

## Verwysings
Geniza

[thumb|220px|'n Geniza in die Narkeldanga-begraafplaas in [Kolkata, Indië.]]

'n **Geniza** (Hebreeus: גניזה, "bergplek"; meervoud *genizot* of *genizahs*) is 'n stoor in 'n Joodse sinagoge of begraafplaas wat aangewys is as die tydelike bergplek van uitgediende Hebreeuse boeke en dokumente voordat hulle behoorlik begrawe word.

## Beskrywing
[thumb|220px|'n Geniza in 'n sinagoge in [Samarkand, Oesbekistan (omstreeks 1865-'72).]]

Genizot is tydelike stoorplekke vir Hebreeuse boeke en dokumente wat God se naam bevat, omdat dit nie weggegooi mag word nie – dit moet in 'n begraafplaas begrawe word. Omdat selfs persoonlike briewe en regsdokumente kan begin met God se naam, is die inhoud van genizot nie altyd godsdiensdokumente nie; hulle kan ook inhoud van 'n sekulêre aard bevat, sowel as geskrifte in ander Joodse tale in die Hebreeuse alfabet, soos Jiddisj.

Genizot word gewoonlik in die kelders of solders van 'n sinagoge aangetref, maar kan ook in die mure voorkom of ondergronds wees. Hulle kan ook in 'n begraafplaas geleë wees. 

Die inhoud van genizot word elke en nou en dan bymekaargemaak en in 'n begraafplaas of *bet ḥayyim* begrawe. Sinagoges in Jerusalem begrawe die inhoud van hulle genizot elke sewe jaar, sowel as tydens 'n droogte omdat hulle glo dit sal reën bring.

## Verwysings
## Skakels
Essene

Die **Essene** (Hebreeus: אִסִּיִים, *Isiyim*; Koine: Ἐσσηνοί, Ἐσσαῖοι of Ὀσσαῖοι, *Essenoi, Essaioi* of *Ossaioi*) was 'n mistisistiese Joodse sekte tydens die tydperk van die Tweede Tempel wat van die 2de eeu v.C. tot die 1ste eeu n.C. floreer het.

thumb|180px|links|Johannes die Doper was waarskynlik 'n Esseen.
Volgens die Joodse historikus Josephus het die Essene in groot getalle bestaan; duisende het deur die tyd van Romeinse Iudaea gelewe. Hulle was minder as die Fariseërs en Sadduseërs, die ander twee groot sektes van destyds. Die Essene het in verskeie stede gewoon, maar in gemeenskappe bymekaargekom wat toegewy was aan willekeurige armoede, asketisme (hulle priesters was selibaat) en rituele reiniging.

Die Essene het in moderne tye beroemd geraak vanweë die ontdekking van 'n groot groep godsdiensdokumente bekend as die Dooie See-rolle, wat vermoedelik 'n biblioteek van die Essene was. Onder die dokumente is talle kopieë van dele van die Hebreeuse Bybel wat waarskynlik van 300&nbsp;v.C tot met hulle ontdekking in 1946 onaangeraak was.

Die eerste verwysing na die sekte is deur die Romeinse skrywer Plinius die ouere (gesterf in 79 n.C.) in sy *Natuurgeskiedenis*. Plinis vertel in 'n paar reëls dat die Essene geen geld besit nie, duisende generasie al bestaan en dat hulle priesters nie trou nie. Volgens Plinius woon hulle iewers bo Ein Gedi, aan die Dooie See.

Josephus het later 'n gedetailleerde beskrywing van die Essene in *Die Joodse oorlog* (omstreeks 75&nbsp;n.C.) gegee, met 'n korter beskrywing in *Oudheidkunde van die Jode* (omstreeks 94&nbsp;n.C.) en *Die Lewe van Flavius Josephus* (omstreeks 97&nbsp;n.C.). Hy het beweer hy het eerstehandse kennis van hulle gehad en dat hulle een van drie sektes van Joodse filosofie was, saam met die Fariseërs en Sadduseërs. Hy vertel dieselfde inligting van godvresendheid, selibaat, die afwesigheid van persoonlike eiendom en van geld, die geloof in gemeenskaplikheid, en 'n streng navolging van die Sabbat. Hy sê ook hulle eet saam ná gebed, wy hulle toe aan welsyn, verbied uitinge van woede, bestudeer die boeke van die ouderlinge, hou geheime en ken die name van die engele in hulle geskrifte baie goed.

Plinius, ook 'n geograaf, het gesê hulle woon in die woestyn naby die noordweskus van die Dooie See, waar die Dooie See-rolle ontdek is.

## Verwysings
## Skakels
Lobostemon cinereus

***Lobostemon cinereus*** is 'n klein tot groot struik wat tot die genus *Lobostemon* hoort en deel van die fynbos is. Die spesie is endemies aan die Wes-Kaap.

## Bron 
* Plants of the World Online
Deuterokanonieke boeke

Die **deuterokanonieke boeke** (van antieke Grieks vir "behorende tot die tweede kanon") is boeke en dele van boeke wat die Katolieke, Oosters-Ortodokse, Oriëntaal-Ortodokse Kerke en Assiriese Kerk van die Ooste beskou as kanonieke boeke van die Ou Testament, terwyl Protestantse kerke hulle as apokriewe boeke beskou. Hulle dateer van 300&nbsp;v.C. tot 100&nbsp;n.C., meestal van 200&nbsp;v.C. tot 70&nbsp;n.C, voor die definitiewe skeiding tussen die Christelike kerk en Judaïsme. 

Terwyl die Nuwe Testament nooit uit die boeke aanhaal of hulle noem nie, het die apostels die Septuagint, wat hulle insluit, dikwels aangehaal. Sommige mense sê daar is 'n ooreenkoms van gedagtes, en ander sien tekste van dié boeke waarna dikwels in die Nuwe Testament verwys word, na gelang van wat 'n mens as 'n verwysing beskou.

Hoewel daar geen konsensus onder geleerdes is oor wanneer die Hebreeuse kanon klaar saamgestel was nie, meen sommige dit was lank voor die 1ste eeu&nbsp;n.C. – selfs so vroeg as die 4de eeu&nbsp;v.C. 

Die Septuagint-vertaling van die Hebreeuse Bybel in Grieks, wat die vroeë Christene as hulle Ou Testament gebruik het, het al die deuterokanonieke boeke ingesluit. Dié term onderskei die boeke van beide die protokanonieke boeke (die boeke van die Hebreeuse kanon) en die apokriewe boeke (wat nie in die Christelike kerke kanonieke boeke is nie).

Die Konsilie van Rome (382&nbsp;v.C.) het 'n lys boeke van die Skrif as kanonieke boeke gedefinieer. Dit het die meeste van die deuterokannonieke boeke ingesluit.

## Verwysings
## Skakels
Gemiddelde tyd tussen faling

Die **gemiddelde tyd tussen falings** (GTTF) is die gemiddelde tyd tussen sisteemfalings. In Engels word dit "mean time between failure" genoem en die afkorting "MTBF" word gebruik.

Die volgende formule geld:

:Gemiddelde\ tyd\ tussen\ faling = \frac{Aantal\ bedryfstyd}{Aantal\ falings}

Om GTTF prakties te verduidelik, kyk na die bedryfsdata van drie soortgelyke eenhede:

thumb|links|500px| Bedryfstyd van drie fiktiewe eenhede

Die volgende tabel gee die verskillende waardes

* Totale tyd = Begin - Einde
* Optyd = Totale tyd - aftyd
* GTTF = Optyd/falings

Let daarop dat die gemiddelde GTTF vir die drie eenhede nie die gemiddeld van elkeen afsonderlik is nie. Met ander woorde GTTF != (130+200+105)/3 = 145

## Kyk ook
* Betroubaarheid
Vleiblommetjie

**Vleiblommetjie** kan na enige van die volgende artikels verwys:

## Plante 
* *Micranthus alopecuroides
* *Micranthus simplex''
Fan Bingbing

**Fan Bingbing** (Chinees: 范冰冰, gebore 16 September 1981) is 'n Chinese aktrise. Van 2013 tot 2017 is sy ingesluit as die hoogsbetaalde glanspersoonlikheid in die Forbes China Glanspersoonlikheid 100-lys nadat sy elke jaar sedert 2006 onder die top-10 geplaas is. Sy het in 2017 op die tydskrif *Time* se lys van die 100 mees invloedryke mense verskyn. 

Fan se vroeë werk was in Oos-Asiatiese rolprente en televisie, en het veral in die dramareeks *My Fair Princess* (1998–1999) verskyn. Haar deurbraak het gekom met die rolprent *Cell Phone* (2003) wat China se mees winsgewende rolprent van die jaar was. Sy het voortgegaan om in verskeie Chinese rolprente te speel, wat *Lost in Beijing* (2007), *Buddha Mountain* (2011) en *Double Xposure* (2012) insluit. Vir die hoofrol van die rolprent *I Am Not Madame Bovary* (2016), het Fan toekennings van die Goue Perd-rolprentfees, die Tokio Internasionale Rolprentfees, die San Sebastián Internasionale Rolprentfees en die Golden Rooster-toekennings gewen. Haar buitelandse rolprentrolle sluit in die Franse rolprent *Stretch* (2011), die Koreaanse rolprent *My Way* (2011), die Amerikaanse superheldfilm *X-Men: Days of Future Past* (2014) en die Hongkong-Chinees-Amerikaanse rolprent *Skiptrace* (2015).

## Verwysings 
## Eksterne skakels 
*  in die  Internet-rolprentdatabasis
* Fan Bingbing op  Instagram
* Fan Bingbing op Facebook
Nerine humilis

Die **berglelie** (*Nerine humilis*) is 'n geofiet wat tot die *Amaryllidaceae* familie hoort. Die spesie is endemies aan die Oos en die Wes-Kaap.

## Bronne 
* REDLIST Sanbi
* Plants of the World Online
Nerine transvaalensis

***Nerine transvaalensis*** is 'n geofiet wat tot die *Amaryllidaceae* familie hoort. Die spesie is endemies aan Gauteng. Die plant was laas in 1924, oos van Johannesburg, versamel en word as moontlik uitgestorwe beskou.

## Bronne 
* Pacific Bulb Soc.
* Plants of the World Online
Moshood Abiola

**Moshood Kashimawo Olawale Abiola** GCFR, ook bekend as **M. K. O. Abiola** (24 Augustus 1937 – 7 Julie 1998) was 'n Nigeriese sakeman, uitgewer en politikus. Hy was die Aare Ona Kankafo XIV van Yorubaland en 'n aristokraat van die Egba-stam.

M.K.O. Abiola het in die 1993-verkiesing vir die President van Nigerië deelgeneem en die meeste stemme ontvang. Die verkiesingsuitslae is egter deur die destydse militêre president Ibrahim Babangida nietig verklaar weens bewerings die verkiesing korrup en onregverdig was. Abiola is op 6 Junie 2018 postuum deur president Muhammadu Buhari beloon met die Nasionale eerbevelvoerder van die Orde van die Federale Republiek (GCFR), 'n eerbewys wat slegs aan Nigeriese staatshoofde toegeken is en Nigerië se demokrasiedag is na 12 Junie verander.

Abiola was 'n persoonlike vriend van Ibrahim Babangida en hy het glo Babangida se koms aan bewind ondersteun.

Abiola se steun in die presidensiële verkiesing van Junie 1993 het deur alle geo-politieke sones en godsdienstige verdelings gesny, slegs een van 'n paar politici om so wydverspreide steun gedurende sy tyd te bewerkstellig.  Teen sy dood het hy 'n onverwagse simbool van demokrasie geword.

## Verwysings
Lorraine Loots

**Lorraine Loots** is 'n Suid-Afrikaanse kunstenaar en miniaturis van Kaapstad. Sy skep miniatuuruitbeeldings van sirkelvormige landskappe en ook alledaagse voorwerpe op 'n wit agtergrond. Lorraine het gedurende 2013 vir die eerste keer bekendheid verwerf toe sy 'n projek genaamd '365 Skilderye vir Miere' begin het en later in 2014 met '365 Poskaarte vir Miere', waar sy elke dag van die jaar een skildery geskilder het en dit toe vir twee agtereenvolgende jare op sosiale media-platforms geplaas het. Hierdie projek het wye media-belangstelling vir haar en haar werk verkry.  Sy het op CBS, CNN, *Charlie Rose*, *Huffington Post* en Colossal verskyn - om maar net 'n paar te noem.    

## Verwysings